<classify> SHIRIKA la Umeme Tanzania Tanesco Mkoa wa Iringa limewataka wananchi wanaotaka kuunganishiwa mfumo wa umeme katika nyumba zao kuepuka kuwatumia mafundi vishoka wasio na leseni.Akizungumza na waandishi wa habari juzi, Meneja wa Tanesco Mkoa wa Iringa, Richard Swai alisema leseni hizo hutolewa kwa mafundi hao na Mamlaka ya Udhibiti wa Nishati na Maji EWURA. Hii ni moja kati ya changamoto kubwa wanayokutana nayo wateja wetu. Baadhi yao wamejikuta wakiwatumia mafundi wanaofanya kazi hizi kwa uzoefu tu na ambao hawatambuliwi na mamlaka husika, alisema wakati akizungumzia umeme unavyoweza kukuza shughuli za utalii mkoani Iringa.Akizungumzia baadhi ya nyumba zinazopata hitilafu za umeme na majanga ya moto kwa sababu ya dosari za kiufundi zinazosababishwa na mafundi hao, Swai alisema; Ni muhimu wananchi wakashirikiana na shirika kuwadhibiti mafundi vishoka kwa kutoa taarifa kama wanataka kuepukana na majanga hayo.Swai alisema usambazaji wa umeme unaoendelea nchini kupitia miradi ya Tanesco na ya Rea ni moja ya hatua muhimu inayofanywa na serikali ili kuchochea maendeleo pamoja na kukuza shughuli za utalii.Iringa ni moja ya mikoa michache yenye vivutio vingi vya kihistoria, kiutamaduni na kiikolojia. Nje na ndani ya baadhi ya vivutio hivyo kuna huduma nyingi zikiwemo za malazi zinazohitaji umeme ili kuvutia watalii wengi zaidi, alisema. Ili uunganishaji wa mifumo ya umeme uwe wenye viwango, alisema mafundi vishoka watadhibitiwa kwa kuwaomba waoneshe leseni zao wakati wakiomba kupatiwa kazi hizo.Swai ametoa mwito kwa wakulima kuepuka kupanda miti mirefu jirani na maeneo yenye miundombinu ya kusambazia nishati hiyo, akisema inaweza kusababisha uharibifu wa miundombinu hiyo.Iringa na mikoa ya Kusini kwa ujumla wake kuna miti mingi ya kupandwa. Baadhi ya miti hiyo imesonga miundombinu yetu na kuongeza hatari pale inapotokea inaiangukia wakati ikikatwa au kuanguka yenyewe, alisema na kushauri miti hiyo mirefu ipandwe mita 30 kutoka katika miundombinu hiyo. Alisema kuanzia Oktoba 1, mwaka huu, shirika lao litaanza kufanya oparesheni maalumu inayolenga kusafisha maeneo ambayo miundombinu yao inapita.Tunaomba wananchi watuunge mkono. Lengo ni kuhakikisha huduma tunayotoa iko salama kwao na yenye viwango vya kimataifa, alisema akiomba wananchi kutoa taarifa za usalama wa huduma yao.Inapotokea mmeona cheche za moto, moto wenyewe, nguzo imeanguka au waya zimekatikatupeni taarifa ili hatua za haraka ziweze kuchukuliwa kudhibiti madhara makubwa zaidi yasitokee, alisema.Alitaja changamoto zinazokabili shirika ni wizi wa vifaa vya miundombinu ya umeme na umeme. Alisema shirika linahitaji wasamaria wenye mapenzi mema na nchi yao waendelee kutoa taarifa ili wanaobainika waweze kukamatwa na kuchukuliwa hatua za kisheria. Swai alizungumzia azma ya shirika hilo kutumia nguzo za zege akisema ni imara, zinadumu muda mrefu.Tanesco imeunda kampuni tanzu itakayosimamia utengenezaji wa nguzo hizo kwa ubora, alisema na kusisitiza kwamba -nguzo hizo zitapunguza ukataji wa miti na hivyo kulinda mazingira.  <topic>: kitaifa 